Asap yang berwarna perang jingga berkepul tebal di langit yang berwarna biru dengan pokok konifer di latar depanBeberapa ikan kelabu berenang di sekitar karang yang berwarna kelabu dengan cabang yang berwarna putihPasir gurun melitupi satu kampung yang terdiri daripada rumah kecil yang berbumbung rata dengan beberapa pokok hijau di sekitarnyaHampir separuh bangunan-bangunan di tebing sungai ditenggelami air.Beberapa kesan perubahan iklim, arah ikut jam dari kiri atas: Kebakaran liar yang disebabkan oleh kepanasan dan kekeringan, karang yang diputihkan yang disebabkan oleh pengasidan lautan dan kepanasan, pembanjiran pantai yang disebabkan oleh ribut dan kenaikan aras laut serta penghijrahan alam sekitar yang disebabkan oleh penggurunan
Punca utama dan impak pemanasan global dan perubahan iklim. Terdapat beberapa kesan yang bertindak sebagai maklum balas dalam sistem iklim akan memburukkan perubahan iklim.

**Kesan perubahan iklim** merangkumi kesan terhadap persekitaran fizikal, ekosistem dan masyarakat manusia disebabkan oleh perubahan iklim yang disebabkan oleh kegiatan manusia. Kesan perubahan iklim pada masa depan tergantung terhadap usaha negara-negara untuk mengurangkan pembebasan gas rumah hijau mereka dan mengadaptasi terhadap perubahan iklim. Kesan yang diramalkan oleh ahli sains pada masa lalu seperti kehilangan air batu laut, kenaikan aras laut dan gelombang haba sudah berlaku. Kesan perubahan iklim adalah tidak sama di seluruh dunia. Khususnya, perubahan iklim di kawasan daratan adalah lebih cepat berbanding dengan kawasan lautan, dan iklim di kawasan kutub utara akan berubah lebih cepat berbanding dengan kawasan tropika. Pemanasan global boleh mengubah iklim serantau dengan tiga cara utama yang berikut: kecairan air batu, perubahan pada kitaran air (yang berkaitan dengan penyejatan dan kerpasan) dan perubahan pada arus lautan.

Perubahan fizikal termasuklah cuaca ekstrem, unduran glasier, kenaikan aras laut, pengurangan air batu laut Artik dan perubahan pada masa tiba musim (seperti ketibaan musim bunga yang lebih awal). Sejak 1970, lautan di seluruh dunia telah menyerap lebih daripada 90% haba berlebihan dalam sistem iklim. Oleh itu, aras laut akan terus meningkat dan lautan akan terus menyerap lebih banyak haba dari atmosfera sepanjang beberapa abad walaupun suhu permukaan global telah distabilkan. Penyerapan karbon dioksida dari atmosfera akan menyebabkan pengasidan lautan.

Perubahan iklim juga akan memerosotkan kualiti tanah akibat peningkatan suhu, kekeringan tanah dan peningkatan risiko kebakaran liar. Pemanasan mutakhir telah menjejaskan sistem biologi semula jadi. Lebih banyak spesies di seluruh dunia sedang berhijrah ke kawasan yang lebih sejuk dan berdekatan dengan kutub. Di darat, banyak spesies juga telah berhijrah ke kawasan yang lebih tinggi, manakala spesies marin pula ke kawasan yang lebih mendalam. Sekiranya suhu purata dunia meningkat sebanyak 2–3 °C berbanding dengan tahap praindustri, kira-kira 20–30% daripada spesies tumbuhan dan haiwan yang ditaksir setakat ini mempunyai risiko kepupusan yang semakin meningkat. Terumbu karang dan kerang-kerangan juga terdedah kepada ancaman pemanasan dan pengasidan lautan.

Keselamatan makanan dan akses terhadap air tawar juga bakal terancam disebabkan oleh peningkatan suhu. Perubahan iklim turut mempunyai impak yang mendalam terhadap kesihatan manusia, sama ada secara langsung melalui stres haba atau secara tidak langsung melalui penularan penyakit berjangkit.

Kerentanan dan pendedahan manusia terhadap perubahan iklim berbeza dari satu sektor ekonomi ke sektor ekonomi lain serta akan membawa impak yang berbeza di negara yang berbeza. Negara yang kaya, maju dan membebaskan CO2 yang terbanyak akan mempunyai sumber yang lebih banyak, oleh itu kerentanan mereka terhadap perubahan iklim adalah paling kurang. Sektor ekonomi yang barangkali akan terjejas termasuklah bidang pertanian, perikanan, perhutanan, tenaga, Insurans, perkhidmatan kewangan, pelancongan dan rekreasi. Golongan tertentu seperti golongan miskin, wanita, kanak-kanak dan peribumi adalah lebih terdedah terhadap kesan perubahan iklim. Golongan ini mempunyai kerentanan yang lebih tinggi terhadap perubahan iklim dari segi kesihatan, kekayaan dan faktor lain. Mereka juga tidak berupaya untuk menghadapi dan menangani perubahan dalam persekitaran mereka. Hal ini boleh menyebabkan penghijrahan alam sekitar, khususnya di negara membangun di mana rakyatnya adalah bergantung secara langsung kepada persekitarannya untuk memperoleh makan, rezeki, serat, kayu balak dan tenaga.

Perubahan berkaitan dengan cuaca
--------------------------------

Pemanasan global akan menyebabkan berlakunya lebih banyak fenomena cuaca ekstrem seperti gelombang haba, kemarau, siklon, ribut salji dan hujan ribut. Fenomena-fenomena tersebut akan terus berlaku dengan lebih kerap dengan intensiti yang lebih kuat. Terdapat juga fenomena cuaca ekstrem yang disebabkan oleh perubahan iklim.

Keadaan ini berlaku apabila bahagian bawah dan tengah atmosfera, yang merupakan tempat kebanyakan sistem cuaca berlaku, menjadi lebih panas disebabkan oleh kesan rumah hijau. Pembebasan gas rumah hijau juga akan menyebabkan bahagian atas atmosfera, iaitu stratosfera, menyejuk. Atmosfera yang lebih panas itu akan mempunyai lebih banyak wap air, yang turut merupakan gas rumah hijau, dan menyebabkan berlakunya maklum balas wap air.

### Kerpasan (hujan)

Pemanasan yang disebabkan oleh paksaan gas rumah hijau telah menyebabkan perbezaan jumlah hujan antara musim kering dan musim tengkujuh menjadi lebih ketara. Hal ini bermakna lebih banyak hujan akan berlaku pada musim tengkujuh dan musim kering pula akan menjadi lebih kering. Suhu yang lebih tinggi juga akan mengganggu kitaran air dan menyebabkan penyejatan serta pengeringan permukaan berlaku dengan lebih cepat. Perubahan pada penyejatan akan menyebabkan hujan yang lebih lebat berlaku dengan lebih kerapnya dan menyebabkan kemarau yang lebih panjang di kawasan tertentu. Pada masa yang sama, peningkatan suhu udara turut akan meningkatkan keupayaannya untuk menampung air, terutamanya udara di atas kawasan laut. Menurut Laporan Penilaian ke-6 IPCC, bagi setiap peningkatan 1 °C dalam suhu atmosfera, udara akan menampung 7% lebih banyak wap air. Akibatnya, perubahan dari segi jumlah, intensiti, kekerapan dan jenis kerpasan akan berlaku. Peningkatan dalam kerpasan juga akan berlaku di tempat yang mengalami pengurangan jumlah hujan.

Pemanasan global dijangka akan menyebabkan pengurangan kerpasan di kawasan subtropika dan peningkatan kerpasan di kawasan subkutub dan kawasan khatulistiwa yang tertentu. Hal ini bermaksud secara keseluruhannya, kawasan yang kering akan menjadi lebih kering dan mempunyai risiko kemarau yang lebih tinggi, manakala kawasan yang lembap akan menjadi lebih lembap dan mempunyai risiko banjir yang lebih tinggi. Namun, unjuran ini tidak terpakai bagi semua kawasan, dan dalam kes-kes tertentu boleh diubah oleh keadaan tempatan. Pengeringan yang paling serius dijangka berlaku di bahagian subtropika yang berdekatan dengan kutub (seperti Afrika Selatan, Australia Selatan, kawasan Mediterranean, dan kawasan barat daya AS). Hal ini bermaksud zon separa gersang sedang diperluaskan ke arah kutub. Pemanasan global telah menyebabkan peningkatan kerpasan yang ketara di kawasan kutub utara.

### Gelombang haba dan suhu ekstrem

Laporan Penilaian Keenam IPCC (2021) meramalkan peningkatan yang besar dalam kekerapan dan intensiti fenomena cuaca ekstrem, mengikut darjah pemanasan global.
Pemanasan global meningkatkan kebarangkalian berlakunya fenomena cuaca ekstrem seperti gelombang haba, satu fenomena di mana suhu maksimum harian melebihi suhu maksimum purata sebanyak 5 °C (9 °F) selama lebih daripada lima hari secara berturut-turut. Dalam 30–40 tahun yang lalu, gelombang haba yang berkelembapan tinggi telah berlaku dengan lebih kerap dan menjadi lebih serius. Kekerapan berlakunya malam yang sangat panas telah berlipat ganda. Keluasan kawasan yang mengalami musim panas yang sangat panas telah meningkat sebanyak 50–100 kali ganda. Gelombang haba berkelembapan tinggi akan menjejaskan kesihatan manusia manakala gelombang haba yang berkelembapan rendah akan menyebabkan berlakunya kebakaran liar dan jerebu. Bilangan kematian daripada suhu ekstrem adalah lebih banyak daripada gabungan bilangan kematian hurikan, kilat, tornado, banjir dan gempa bumi.

Sebuah kajian menganggarkan bahawa pada tahun 2013, pemanasan global telah meningkatkan kebarangkalian berlakunya suhu bulanan tempatan yang memecah rekod sebanyak 5 kali ganda (berbanding dengan satu senario yang tidak mempunyai pemanasan global) di seluruh dunia. Dengan menggunakan sebuah senario pemanasan global sederhana, penyelidik dalam kajian tersebut meramalkan pada 2040, bilangan suhu bulanan yang memecah rekod di seluruh dunia akan meningkat sebanyak 12 kali ganda berbanding dengan senario tanpa pemanasan global.

Perubahan iklim akan menyebabkan lebih banyak hari yang sangat panas dan lebih kurang hari yang lebih sejuk pada masa depan. Kekerapan, tempoh masa dan intensiti gelombang haba turut akan meningkat di kebanyakan kawasan daratan. Peningkatan pembebasan GHG antropogenik akan menyebabkan suhu ekstrem yang lebih serius berlaku dengan lebih kerap. Di seluruh dunia, kekerapan haba sejuk telah berkurang. Terdapat juga bukti yang menunjukkan bahawa perubahan iklim telah melemahkan vorteks kutub dan hal ini akan menyebabkan aliran jet menjadi lebih berombak-ombak. Hal ini boleh menyebabkan berlakunya musim sejuk yang sangat sejuk di sebahagian Eurasia dan Amerika Utara.

refer to captionKekerapan (paksi tegak) berlakunya suhu tempatan yang luar biasa dari Jun hingga Ogos (berbanding dengan min 1951–1980) di Hemisfera Utara dalam unit sisihan piawai tempatan (paksi mengufuk). Taburan graf telah bergerak ke kanan akibat perubahan iklim. Hal ini bermaksud musim panas yang sangat panas telah berlaku dengan lebih kerap.
### Siklon tropika dan ribut hujan

Pemanasan global bukan sahaja mengubah siklon tropika, malah juga memburukkan impaknya melalui peningkatan aras laut. Intensiti siklon tropika (hurikan, taufan, dll.) diramalkan akan meningkat, dengan kebarangkalian berlakunya siklon tropuka yang berkategori 4 dan 5 meningkat. Tambahan pula, kadar hujan dijangka akan meningkat, namun trend kekerapan masa depan dalam skala global masih tidak jelas. Perubahan siklon tropika juga berbeza mengikut kawasan.

Peningkatan dalam suhu dijangka akan menyebabkan lebih banyak perolakan dan ribut hujan yang sangat serius.

Impak yang berkaitan dengan cuaca
---------------------------------

### Banjir

Kekerapan berlakunya banjir pasang besar telah meningkat disebabkan oleh kenaikan aras laut, penenggelaman tanah dan kehilangan benteng semula jadi.
Keadaan Kuantan semasa Banjir Malaysia 2021–2022
Peningkatan intensiti hujan yang disebabkan oleh perubahan iklim boleh menyebabkan banjir yang lebih serius. Kenaikan aras laut turut meningkatkan risiko banjir. Bagi setiap kenaikan aras laut sebanyak 0.15 m, 20% lebih orang akan terdedah kepada sebuah banjir seratus tahun, kesimpulan ini dibuat dengan mengandaikan bahawa tiada pertumbuhan penduduk dan tiada usaha adaptasi dilakukan. Bagi setiap peningkatan sebanyak 0.75 m, bilangan orang yang terdedah pula akan melipat ganda.

Walaupun ahli sains telah mengetahui bahawa perubahan iklim dan keberubahan akan menyebabkan lebih banyak orang terdedah kepada banjir besar, namun mereka masih tidak pasti betapa besar impaknya disebabkan oleh penggunaan model iklim yang berbeza. Perubahan iklim turut berpontensi untuk meningkatkan kekerapan berlakunya ribut hujan yang lebih besar. Peningkatan ini akan mengubah lengkung Keamatan-Tempoh-Kekerapan (bahasa Inggeris: *Intensity-Duration-Frequency curves*code: en is deprecated , lengkung IDF) yang sedia ada disebabkan oleh perubahan dalan kekerapan, dan pada masa yang sama akan menyebabkan lengkung itu lebih tinggi dan curam pada masa depan.

Antara 1994 dan 2006, pemerhatian satelit telah menunjukkan peningkatan sebanyak 18% dalam aliran air tawar ke laut, sebahagiannya disebabkan oleh kecairan ais dan sebahagiannya disebabkan oleh peningkatan kerpasan yang didorong oleh peningkatan penyejatan lautan dunia. Kebanyakan peningkatan ini berlaku di kawasan yang telah mengalami hujan yang banyak. Salah satu kesannya ialah infrastruktur pengawalan banjir tidak mampu menampung aliran air yang terlalu banyak itu seperti apa yang berlaku dalam banjir Pakistan 2010.

### Kemarau

Perubahan iklim telah mengganggu beberapa faktor yang berkaitan dengan kemarau, seperti bilangan hujan dan kadar penyejatannya. Peningkatan suhu daratan telah meningkatkan keperluan penyejatan atmosfera (bahasa Inggeris: *atmospheric evaporation demand*code: en is deprecated , AED) lalu meningkatkan keterukan dan kekerapan kemarau di seluruh dunia. Disebabkan oleh kekurangan data bagi kemarau yang berlaku pada masa lalu, ahli sains tidak mampu berkata dengan penuh keyakinan bahawa perubahan iklim akan menyebabkan banjir. Namun, tanda-tanda di beberapa kawasan seperti Mediterranean dan California telah menunjukkan bahawa terdapat perhubungan antara kepekatan GHG di atmosfera dengan kekerapan dan keterukan kemarau. Impak kemarau telah diburuklan lagi oleh peningkatan keperluan air, perluasan kawasan bandar, dan usaha memelihara alam sekitar di kawasan tersebut.

Pada 2019, Panel Antara Kerajaan tentang Perubahan Iklim mengeluarkan sebuah Laporan Khas tentang Perubahan Iklim dan Tanah. Penyataan utama dalam laporan tersebut termasuk: kawasan kering dalam keadaan kemarah telah meningkat sebanyak 1% setiap tahun dari 1960 hingga 2013; Pada 2015, sebanyak 500 juta orang meninggal di kawasan yang terimpak oleh penggurunan yang berlaku pada 1980an – 2000an; Kesan negatif perubahan iklim yang dialami oleh penduduk kawasan yang terjejas oleh degradasi tanah dan penggurunan sedang meningkat.

### Kebakaran liar

Purata keluasan hutan yang dibakar di AS pada setiap tahun telah meningkat sebanyak 3 kali ganda dalam tiga dekad.
Di seluruh dunia, perubahan iklim sedang menyebabkan jenis cuaca yang meningkatkan kebarangkalian berlakunya kebakaran liar. Di kawasan tertentu, perubahan iklim telah secara langsungnya meningkatkan kekerapan berlakunya kebakaran liar. Data dari masa lalu telah menunjukkan bahawa kebakaran liar berlaku dengan lebih banyak pada tempoh iklim panas dan lebih kurang semasa tempoh sejuk. Perubahan iklim juga akan menyebablan tumbuh-tumbuhan menjadi kering. Kebakaran akan merebak dengan lebih cepatnya di kawasan yang mempunyai tumbuh-tumbuhan kering. Suhu yang lebih tinggi juga memanjangkan musim kebakaran liar (satu tempoh masa di mana kebakaran yang serius lebih mungkin berlaku). Di kawasan yang semakin hilang salji, musim kebakaran turut akan dipanjangkan.

Walaupun keadaan cuaca telah meningkatkan risiko berlakunya kebakaran liar, jumlah keluasan kawasan yang terbakar oleh kebakaran liar telah menurun di seluruh dunia. Keadaan ini barangkali disebabkan oleh penukaran kawasan savana kepada kawasan pertanian. Hal ini bermaksud lebih kurang kawasan hutan yang boleh dibakar. Pembakaran terkawal, satu amalan penduduk peribumi AS dan Australia, juga boleh mengurangkan kawasan yang terbakar dan juga merupakan salah satu usaha adaptasi terhadap risiko kebalaran liar yang kian meningkat. Karbon dioksida yang dibebaskan dalam kebakaran liar boleh meningkatkan kepekatan gas rumah hijau. Maklum balas ini masih belum diintegrasikan secara penuhnya ke dalam model iklim.

Rujukan
-------

1. ↑  "The Causes of Climate Change". *climate.nasa.gov*. NASA. Diarkibkan daripada yang asal pada 2019-12-21.
2. ↑  "Climate Science Special Report / Fourth National Climate Assessment (NCA4), Volume I". *science2017.globalchange.gov*. Program Penyelidikan Perubahan Global A.S. Diarkibkan daripada yang asal pada 2019-12-14.
3. ↑  "Summary for Policymakers" (PDF). *ipcc.ch*. Panel Antara Kerajaan tentang Perubahan Iklim. 2019. Diarkibkan (PDF) daripada yang asal pada 2020-01-01.
4. ↑  "The Study of Earth as an Integrated System". *nasa.gov*. NASA. 2016. Diarkibkan daripada yang asal pada 2016-11-02.
5. ↑  Oppenheimer, M. *et al.*, *Section 19.7.1: Relationship between Adaptation Efforts, Mitigation Efforts, and Residual Impacts,* in: Chapter 19: Emergent risks and key vulnerabilities (diarkibkan pada 20 Oktober 2014), pp.1080–1085, dalam IPCC AR5 WG2 A 2014
6. ↑  Oppenheimer, M. *et al.*, *Section 19.6.2.2. The Role of Adaptation and Alternative Development Pathways,* in: Chapter 19: Emergent risks and key vulnerabilities (diarkibkan pada 20 Oktober 2014), pp.1072–1073, dalam IPCC AR5 WG2 A 2014
7. ↑  "The Effects of Climate Change". *NASA.gov*. Diarkibkan daripada yang asal pada 21 Februari 2022.
8. 1 2  *IPCC SROCC Summary for Policymakers*. 2019. m/s. 9.
9. ↑  *IPCC SRCCL Summary for Policymakers*. 2019. m/s. 9.
10. ↑  Rosenzweig; dll. "Chapter 1: Assessment of Observed Changes and Responses in Natural and Managed Systems", *IPCC AR4 WG2 2007*, Executive summary, diarkibkan daripada yang asal pada 23 Disember 2018, dicapai pada 28 Disember 2018
11. ↑  Pecl, Gretta T.; Araújo, Miguel B.; Bell, Johann D.; Blanchard, Julia; Bonebrake, Timothy C.; Chen, I.-Ching; Clark, Timothy D.; Colwell, Robert K.; Danielsen, Finn; Evengård, Birgitta; Falconi, Lorena (31 Mac 2017). "Biodiversity redistribution under climate change: Impacts on ecosystems and human well-being". *Science*. **355** (6332): eaai9214. doi:10.1126/science.aai9214. hdl:10019.1/120851. ISSN 0036-8075. PMID 28360268. S2CID 206653576. Diarkibkan daripada yang asal pada 20 Disember 2019. Dicapai pada 11 Januari 2020.
12. ↑  Settele, J.; Scholes, R.; Betts, R.; Bunn, S.; dll. (2014). "Chapter 4: Terrestrial and Inland Water Systems" (PDF). *IPCC AR5 WG2 A 2014*. m/s. 300. Diarkibkan (PDF) daripada yang asal pada 19 Disember 2019. Dicapai pada 2 Januari 2020.
13. ↑  Hoegh-Guldberg, O.; Jacob, D.; Taylor, M.; Bindi, M.; dll. (2018). "Chapter 3: Impacts of 1.5ºC Global Warming on Natural and Human Systems" (PDF). *IPCC SR15 2018*. m/s. 179. Diarkibkan (PDF) daripada yang asal pada 15 November 2019. Dicapai pada 15 Disember 2019.
14. ↑  "The Industries and Countries Most Vulnerable to Climate Change". *International Director*. 15 Oktober 2018. Diarkibkan daripada yang asal pada 2 Januari 2020. Dicapai pada 15 Disember 2019.
15. ↑  Hoegh-Guldberg, O.; Jacob, D.; Taylor, M.; Bindi, M.; dll. (2018). "Chapter 3: Impacts of 1.5ºC Global Warming on Natural and Human Systems" (PDF). *IPCC SR15 2018*. m/s. 212–213, 228, 252. Diarkibkan (PDF) daripada yang asal pada 15 November 2019. Dicapai pada 15 Disember 2019.
16. ↑  Schneider, S.H.; dll. "Ch 19: Assessing Key Vulnerabilities and the Risk from Climate Change", *Dalam IPCC AR4 WG2 2007, halaman 796*, Distribution of Impacts, in: Sec 19.3.7 Update on 'Reasons for Concern', diarkibkan daripada yang asal pada 23 Disember 2018, dicapai pada 28 Disember 2018
17. ↑  Wilbanks, T.J.; dll. "Ch 7: Industry, Settlement and Society", *IPCC AR4 WG2 2007, halaman 373–376*, Sec 7.4.2.5 Social issues and Sec 7.4.3 Key vulnerabilities, diarkibkan daripada yang asal pada 23 Disember 2018, dicapai pada 28 Disember 2018
18. ↑  *IPCC SRCCL Summary for Policymakers*. 2019. m/s. 7.
19. ↑  Climate Change Is Already Driving Mass Migration Around the Globe Diarkibkan 18 Disember 2019 di Wayback Machine, Majlis Pertahanan Sumber Semula Jadi, 25 Januari 2019
20. ↑  Rosenzweig; dll. "Chapter 1: Assessment of observed changes and responses in natural and managed systems", *Contribution of Working Group II to the Fourth Assessment Report of the Intergovernmental Panel on Climate Change, 2007*, Sec. 1.3.8.5 Summary of disasters and hazards, diarkibkan daripada yang asal pada 23 Disember 2018, dicapai pada 28 Disember 2018, dalam IPCC AR4 WG2 2007.
21. ↑  Effects of Global Warming Diarkibkan 6 Disember 2019 di Wayback Machine, Live Science, 12 Ogos 2017
22. ↑  The science connecting extreme weather to climate change Diarkibkan 25 September 2019 di Wayback Machine, Fact sheet: Union of Concerned Scientists, Jun 2018.
23. ↑  Hausfather, Zeke (2017-06-21). "Study: Why troposphere warming differs between models and satellite data". *Carbon Brief* (dalam bahasa Inggeris). Dicapai pada 2019-11-19.
24. ↑  "Climate change: evidence and causes | Royal Society". *royalsociety.org* (dalam bahasa Inggeris). Dicapai pada 2019-11-19.
25. 1 2  IPCC AR6 WG1 Ch8 2021, halaman 8-6, line 51
26. 1 2 3   Rencana ini menggabungkan bahan domain awam daripada NOAA dokumen: NOAA (Februari 2007). "Will the wet get wetter and the dry drier?" (PDF). *GFDL Climate Modeling Research Highlights*. **1** (5).. Revision 10/15/2008, 4:47:16 PM.
27. ↑  IPCC AR6 WG1 Ch8 2021, halaman 8-6,8–119
28. ↑  "Summary for policymakers", *Dalam IPCC SREX 2012*, m/s. 8, diarkibkan daripada yang asal pada 27 Jun 2019, dicapai pada 17 Disember 2012
29. ↑  "Summary for Policymakers" (PDF). *Climate Change 2021: The Physical Science Basis*. Panel Antara Kerajaan tentang Perubahan Iklim. 2021. p. SPM-23 Fig. SPM.6. Diarkibkan (PDF) daripada yang asal pada 4 November 2021.
30. ↑  *Global Warming Makes Heat Waves More Likely, Study Finds* Diarkibkan 7 Ogos 2018 di Wayback Machine 10 Julai 2012 The New York Times
31. ↑  Hansen, J; Sato, M; Ruedy, R (2012). "Perception of climate change". *Proceedings of the National Academy of Sciences*. **109** (37): E2415–23. Bibcode:2012PNAS..109E2415H. doi:10.1073/pnas.1205276109. PMC 3443154. PMID 22869707.
32. ↑  Heat wave: meteorology Diarkibkan 15 Februari 2020 di Wayback Machine. Ensiklopedia Britannica. Dicapai pada 1 April 2019.
33. ↑  "Heat Waves: The Details". *Climate Communication*. Diarkibkan daripada yang asal pada 12 Julai 2018. Dicapai pada 16 Ogos 2018.
34. ↑  Coumou, D.; Robinson, A.; Rahmstorf, S. (2013). "Global increase in record-breaking monthly-mean temperatures". *Climatic Change*. **118** (3–4): 771. Bibcode:2013ClCh..118..771C. doi:10.1007/s10584-012-0668-1. S2CID 121209624.
35. 1 2  IPCC (2013), Table SPM.1, dalam Summary for Policymakers, p. 5 (PDF yang diarkibkan), dalam IPCC AR5 WG1 2013
36. ↑  Stocker, T.F. *et al.* (2013), Temperature Extremes, Heat Waves and Warm Spells, in: TFE.9, in: Technical Summary, p. 111 (PDF yang diarkibkan), dalam IPCC AR5 WG1 2013
37. ↑  "Summary for Policymakers". *Climate Change 2021: The Physical Science Basis* (PDF). Panel Antara Kerajaan tentang Perubahan Iklim. 2021. m/s. SPM-10. Diarkibkan (PDF) daripada yang asal pada 4 November 2021.
38. ↑  NOAA (16 Februari 2022). "Understanding the Arctic polar vortex". *www.climate.gov* (dalam bahasa Inggeris). Dicapai pada 2022-02-19.
39. ↑  "How global warming can cause Europe's harsh winter weather". *Deutsche Welle* (dalam bahasa Inggeris). 11 Februari 2021. Dicapai pada 2021-12-15.
40. ↑  "Climate change: Arctic warming linked to colder winters". *BBC News*. 2 September 2021. Diarkibkan daripada yang asal pada 20 Oktober 2021. Dicapai pada 20 Oktober 2021.
41. ↑  Cohen, Judah; Agel, Laurie; Barlow, Mathew; Garfinkel, Chaim I.; White, Ian (3 September 2021). "Linking Arctic variability and change with extreme winter weather in the United States". *Science*. **373** (6559): 1116–1121. Bibcode:2021Sci...373.1116C. doi:10.1126/science.abi9167.
42. ↑  Douglas, Erin (2021-12-14). "Winters get warmer with climate change. So what explains Texas' cold snap in Februari?". *The Texas Tribune* (dalam bahasa Inggeris). Dicapai pada 2021-12-15.
43. ↑  Hansen, James; Sato, Makiko; Ruedy, Reto; dll. (Julai 2012). "The New Climate Dice: Public Perception of Climate Change" (PDF). New York, USA: Dr James E. Hansen, Columbia University. m/s. 3–4.
44. 1 2  Christensen, J.H.*et al.* (2013), Cyclones, dalam: Rumusan Eksekutif, dalam : Chapter 14: Climate Phenomena and their Relevance for Future Regional Climate Change, p. 1220 (PDF yang diarkibkan), dalam IPCC AR5 WG1 2013
45. ↑  Collins, M.; Sutherland, M.; Bouwer, L.; Cheong, S. M.; dll. (2019). "Chapter 6: Extremes, Abrupt Changes and Managing Risks" (PDF). *IPCC SROCC 2019*. m/s. 592. Diarkibkan (PDF) daripada yang asal pada 20 Disember 2019. Dicapai pada 20 Disember 2019.
46. ↑  Del Genio, Tony (2007). "Will moist convection be stronger in a warmer climate?". *Geophysical Research Letters*. **34** (16): L16703. Bibcode:2007GeoRL..3416703D. doi:10.1029/2007GL030525.
47. ↑  Jabatan Perdagangan AS, NOAA. "What is high tide flooding?". *oceanservice.noaa.gov*. Diarkibkan daripada yang asal pada 16 Oktober 2020. Dicapai pada 12 Oktober 2020.
48. ↑  IPCC AR6 WG1 Ch8 2021, halaman 8-6, line 28; 8–119, line 18
49. ↑  Pörtner, Hans-O.; Roberts, Debra; Adam, Helen; Adler, Caroline; dll. "Summary for Policymakers" (PDF). *Climate Change 2022: Impacts, Adaptation and Vulnerability*. Dalam akhbar. ¶SPM.B.4.5.
50. ↑  Arnell, Nigel W.; Gosling, Simon N. (1 Februari 2016). "The impacts of climate change on river flood risk at the global scale". *Climatic Change* (dalam bahasa Inggeris). **134** (3): 387–401. Bibcode:2016ClCh..134..387A. doi:10.1007/s10584-014-1084-5. ISSN 1573-1480.
51. ↑  Hirabayashi, Yukiko; Mahendran, Roobavannan; Koirala, Sujan; Konoshima, Lisako; Yamazaki, Dai; Watanabe, Satoshi; Kim, Hyungjun; Kanae, Shinjiro (2013). "Global flood risk under climate change". *Nature Climate Change* (dalam bahasa Inggeris). **3** (9): 816–821. Bibcode:2013NatCC...3..816H. doi:10.1038/nclimate1911. ISSN 1758-6798.
52. ↑  Hosseinzadehtalaei, Parisa; Tabari, Hossein; Willems, Patrick (November 2020). "Climate change impact on short-duration extreme precipitation and intensity–duration–frequency curves over Europe". *Journal of Hydrology* (dalam bahasa Inggeris). **590**: 125249. Bibcode:2020JHyd..59025249H. doi:10.1016/j.jhydrol.2020.125249. S2CID 224947610.
53. ↑  Syed, T. H.; Famiglietti, J. S.; Chambers, D. P.; Willis, J. K.; Hilburn, K. (2010). "Satellite-based global-ocean mass balance estimates of interannual variability and emerging trends in continental freshwater discharge". *Proceedings of the National Academy of Sciences* (dalam bahasa Inggeris). **107** (42): 17916–17921. Bibcode:2010PNAS..10717916S. doi:10.1073/pnas.1003292107. ISSN 0027-8424. PMC 2964215. PMID 20921364.
54. ↑  IPCC AR6 WG1 Ch8 2021, halaman 8-6, line 37
55. ↑  Cook, Benjamin I.; Mankin, Justin S.; Anchukaitis, Kevin J. (12 Mei 2018). "Climate Change and Drought: From Past to Future". *Current Climate Change Reports*. **4** (2): 164–179. doi:10.1007/s40641-018-0093-2. ISSN 2198-6061. S2CID 53624756.
56. ↑  Mukherjee, Sourav; Mishra, Ashok; Trenberth, Kevin E. (23 April 2018). "Climate Change and Drought: a Perspective on Drought Indices". *Current Climate Change Reports*. **4** (2): 145–163. doi:10.1007/s40641-018-0098-x. ISSN 2198-6061. S2CID 134811844.
57. ↑  Mishra, A. K.; Singh, V. P. (2011). "Drought modeling – A review". *Journal of Hydrology*. **403** (1–2): 157–175. Bibcode:2011JHyd..403..157M. doi:10.1016/j.jhydrol.2011.03.049.
58. ↑  IPCC SRCCL 2019, halaman 7, 8
59. ↑  IPCC SRCCL Summary for Policymakers 2019, halaman 7,8
60. ↑  "Wildfire acres burned in the United States". *OurWorldInData*. 2021. Diarkibkan daripada yang asal pada 12 Oktober 2021. Data diterbitkan oleh National Interagency Coordination Center; National Interagency Fire Center. (data NIFC yang diarkibkan)
61. ↑  Jones, Matthew; Smith, Adam; Betts, Richard; Canadell, Josep; Prentice, Collin; Le Quéré, Corrine. "Climate Change Increases the Risk of Wildfires". *ScienceBrief*. Dicapai pada 16 Februari 2022.
62. 1 2  Dunne, Daisy (2020-07-14). "Explainer: How climate change is affecting wildfires around the world". *Carbon Brief* (dalam bahasa Inggeris). Dicapai pada 2022-02-17.
63. ↑  "Summary for Policymakers". *Climate Change 2021: The Physical Science Basis* (PDF). Panel Antara Kerajaan tentang Perubahan Iklim. 2021. m/s. SPM-20. Diarkibkan (PDF) daripada yang asal pada 4 November 2021.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Kesan perubahan iklim*** |

* Kumpulan Kerja IPCC I (WG I). Kumpulan Panel Antara Kerajaan tentang Perubahan Iklim yang menilai aspek saintifik fizikal sistem iklim dan perubahan iklim
* Iklim daripada Pertubuhan Meteorologi Sedunia
* Perubahan iklim - Bahagian Hal Ehwal Ekonomi dan Sosial, Pembangunan Mampan PBB
* Kesan perubahan iklim daripada Pejabat Meteorologi United Kingdom
* Forum Kemanusiaan Global
* Perubahan Iklim - Program Alam Sekitar Pertubuhan Bangsa-Bangsa Bersatu
* Pengurangan risiko bencana dan perubahan iklim - Strategi Antarabangsa untuk Pengurangan Risiko Bencana